Vendsyssel FF er i fuld gang med oprustningen af troppen, så klubben er klar til at kæmpe om en plads i Superligaen i næste sæson. Ifølge det hollandske medie tubantia.nl lejer Vendsyssel FF ghaneseren Shadrach Eghan fra Twente i Holland. Den 22-årige midtbanespiller har på det seneste trænet med i Vendsyssel, og dermed været på prøve, og nu tyder det altså på, at han har fået overbevist klubben om sine kvaliteter. TV2 Nord har tirsdag været i kontakt med klubbens sportsdirektør Jakob Krüger, men han vil endnu ikke bekræfte noget.
Førstedivisionsklubben Vendsyssel FF lejer ghaneseren Shadrach Eghan. Sådan lyder det fra et hollandsk medie.